# &kstars;i seadistamine

&kstars;il on palju seadistusvõimalusi, mida võib järele proovida aknas Vaateseaded. Selle saab avada kas tööriistaribal mutrivõtme-ikoonile klõpsates või menüüst Seadistused elementi &kstars;i seadistamine... valides. Avanev aken näeb välja selline: Vaateseadete aken Vaateseadete aken

Vaateseadete aken on jagatud viieks paneeliks: Kataloogid, Abivahendid, Päikesesüsteem, Värvid ja Täppisseaded. Paneelide all on võimalik valida ekvaatorilise ja horisondilise koordinaatide süsteemi vahel. Pane tähele, et muutused, mida sa siin ette võtad, kajastuvad otsekohe taevakaardil, kuid need ei muutu siiski püsivaks enne seda, kui oled vajutanud nupule Olgu.

Paneelis Kataloogid saab määrata, milliseid objektide katalooge kaardil näidata. SAO tähekataloog võimaldab määrata ka tähtedele tuhmuse ja tähesuuruse (heleduse) limiit, et näidataks vaid kindlat tüüpi tähtede nimesid ja/või tähesuurust. Tähesektsiooni all on kast märkeruutudega, mis sisaldavad võimalikke Päikesesüsteemi väliste objektide katalooge. Võid lisada ka oma kataloogi, kui vajutad nuppu Lisa kohandatud kataloog, misjärel avaneb failidialoog, kus saab valida soovitud kataloogiandmete faili. Selle kohta, kuidas luua kataloogiandmete fail, loe faili `README.customize`, mis on kaasas &kstars;i paketiga.

Paneelis Päikesesüsteem saab määrata, kas näidata Päikest, Kuud ja planeete, kas need peaksid olema ringid või pildid ja kas planeetidele lisada ka nimesildid.

Paneelis Abivahendid saab määrata, kas näidata taevakaardil ka mitte-objekte (&st; tähtkujude piirjooni, tähtkujude nimesid, Linnutee kontuuri, taevaekvaatorit, horisondijoont, ekliptikat ja läbipaistmatut tausta). Ühtlasi saab siin valida, kas tähtkujude nimetusi näidatakse ladinakeelsena IAU standardsete kolmetäheliste lühenditena või emakeelsetena.

Paneelis Värvid saab määrata värviskeemi ja koostada omaenda värviskeemi. Sakk on jagatud kaheks sektsiooniks:

Vasak sektsioon näitab kõiki näidatavaid elemente koos kohandatavate värvidega. Klõps suvalisel elemendil avab värvivaliku akna, kus saab värvi muuta. Elementide loendi all asub Tähevärvi režiimi valikukast. Vaikimisi näitab &kstars; tähti realistlikes värvides, mis kajastab nende spetriklassi. Kuid võimalik on ka valida tähtede kujutamist valgete, mustade või punaste ringidena. Kui valid siiski realistlikud värvid, saad kohandada tähevärvi küllastatuse taset kastis Tähevärvi intensiivsus.

Parempoolne sektsioon toob ära määratud värviskeemid. Eelnevalt määratud on kolm skeemi: vaikeskeem, tähekaardiskeem mustade tähtedega algel taustal ning öise vaate skeem, mis kasutab ainult punase erinevaid varjundeid. Lisaks selleel võid salvestada oma parasjagu kehtivad värviseaded omatehtud skeemina, kui klõpsad nuppu Salvesta kehtivad värvid. Seejärel küsitakse, millist nime soovid uuele skeemile anda, ja seejärel näeb seda skeemi loendis ka iga järgneva &kstars;i seansi korral. Omatehtud skeemi eemaldamiseks märgi see loendis ära ning vajuta nuppu Eemalda värviskeem.