# &ksirtet;i käsiraamat

## Sissejuhatus

See mäng kujutab endast teada-tuntud `Tetris`e klooni: langevad klotsid tuleb seada nii, et nad ridu moodustaksid. Langevaid klotse saab pöörata ja nende kuju muuta. Mäng on läbi, kui klotsid ei saa enam langeda, st. kui mittetäielikud read jõuavad välja mänguvälja ülaserva.

Iga kümnenda rea hävitamise järel jõuad uuele tasemele, kus klotsid hakkavad langema kiiremini (täpsemalt langeb klots iga `1/(1+tase)` sekundi järel).

## Kuidas mängida

### Mida teha langeva klotsiga

See mäng kasutab klotsi pööramiseks, kuju muutmiseks või koheseks langetamiseks klahve. Neid saab seadistada, kui valida menüüst Seadistused Kiirklahvide seadistamine.

### Kuidas punkte teenida

Punkte saab kahel viisil:

- Klotsi langetamine annab mõned punktid võrdselt langetamise kõrgusega. Seda ei ole just palju, kuid siiski midagi, eriti madalamatel tasemetel, kus klotsid langevad suhteliselt aeglaselt.

- Kopsakamalt kosub skoor täisridade hävitamisega. Tasub eriti märkida, et mitme rea hävitamine korraga annab eriti palju punkte. Nelja rea hävitamist nimetatakse tetriseks ja see annab ka maksimaalse hulga punkte.

  Punkte saab ühe rea hävitamise eest 40, kahe rea eest 100, kolme rea eest 300 ja tetrise eest 1200. Lisaks korrutatakse need taseme numbriga. Nelja rea hävitamine 10. tasemel annab niisiis 12 000 punkti!!

### Valikud

Menüükäsk Seadistused KSirteti seadistamine avab dialoogi Seadistused.

Varju näitamine

- Näitab peidab langevate klotside varju näitamise mängulaua allservas. Vari võib vältida lõppasendi valestihindamist klotsi langetamisel.

Järgmise klotsi näitamine

- Näitab/varjab järgmisena langevat klotsi.

Animatsioonid

Bloki suurus

- Võimaldab muuta blokkide suurust ja ühtlasi suurendab mänguvälja. Vaikesuurus on 15 (pikselit).

## Võrgumäng

Võrgumängu võimalus laseb mängida teiste osavõtul kas samal arvutil või/ja erinevatel võrgus asuvatel arvutitel. Mängida võib ka AI (tehisintelligentsi) vastu, mis praegu küll ei ole eriti tugev.

Põhimõtteliselt saadab mängija ridu hävitades risu oma järgmise vastase mängu põhja (mitte midagi ühe hävitatud rea puhul, ühe risurea kahe hävitatud rea puhul ja nii edasi).

## Autorid ja litsents

### Arendajad

`Erik Eng` - kirjutas Tetris üldise koodi

`Nicolas Hadacek`

### Autorid

`Nicolas Hadacek`

`Robert Williams` - toimetaja

Tõlge eesti keelde Marek Laane bald@online.ee

&underFDL; &underGPL;