# &megami; käsiraamat

## Sissejuhatus

&megami; on lihtne Blackjack &kde; jaoks. Kõik küsimused &megami; kohta tuleks saaata selle autorile ja hooldajale Neil Stevensile neil@qualityassistant.com. Kõik küsimused dokumentatsiooni kohta aga tasuks saata dokumentatsiooni hooldajale, kelle nime leiab käsiraamatu lõpust.

## Kuidas &megami;t mängida

### Mängu eesmärk

&megami; eesmärk on võita võimalikult palju raha, saades enda kätte kaardikombinatsiooni, mille väärtus on suurem kui diileril, aga mitte üle 21.

&megami; käivitamiseks vali menüüst Mäng käsk Uus. Ilmub dialoog, kus saad määrata, kui suure summaga iga mängija alustab. Sisesta meelepärane summa ning vajuta nupule OK.

### Mängimine

&megami; vooru alustamiseks vajuta nupule Jaga, vali kerimiskastist meelepärane summa ning vajuta selle summaga panuse tegemiseks nupule Tee panus. See summa lahutatakse sinu ekraanil nähtavast summast ning igale mängijale jagatakse kaks kaarti. Iga mängija kaartide väärtuse summa on näha tema kaartide all.

Kaartide väärtus arvutatakse käes olevate kaartide väärtusi liites, kus igal kaardil on järgmine väärtus:

Numbriga kaardid (2, 3 ... 10)

- Numbriga kaartide väärtus võrdub nende numbriga, nii et viie väärtus on 5 ja nii edasi.

Pildikaardid (soldat, emand, kuningas)

- Pildikaardi värtus on 10.

Äss

- Äss on eriline kaart, mille väärtus võib olla nii 1 kui 11. Selle väärtus on 11, kui selle tagajärjel ei ole summa kokku üle 21, millisel juhul tema väärtus on hoopis 1. Selgitame seda näitega:

  Oletame, et käes on äss ja viis. Kui ässa väärtus on 11, siis on käes kokku 16, mis on vähem kui 21 ja seetõttu on ässa väärtus just 11. Kui võtad kaardi juurde, võib ässa väärtus muutuda. Oletame, et juurdevõetud kaart on üheksa. Kui nüüd ässa väärtuseks lugeda 11, oleks käes kokku 25. Kuna see on enam kui 21, loetakse ässa väärtuseks 1 ja käes on seega kokku 15.

### Tegevused

Kui oled endale kaardid võtnud, on sul kaks tegutsemisvõimalust: võtta pakist veel üks kaart (nupp Võta või (vaikimisi) kiirklahv H) või jääda rahule käes olevate kaartidega (nupp Aitab või (vaikimisi) kiirklahv S). Nuppu Võta võib vajutada nii palju, kui süda lustib, kuni käes olevate kaartide väärtus on kokku 21 või enam. Kui väärtus on üle 21, oled pankrotis ega saa enam kaarte võtta. Kui sa enam ei soovi kaarte võtta, vajuta nuppu Aitab.

Kui kahe välja jagatud kaardi väärtus on 21 (&ie; äss ja pildikaart), on sul käes Megami, mis võrdub automaatselt vajutamisega nupule Aitab. Megami puhul ei ole võimalik raha kaotada, see tähendab võitu või halvemal juhul viiki (vaata allpool).

Kui oled vajutanud nupule Aitab, teevad ka teised mängijad oma käigud ning diiler avab kaardid.

### Diileri tegevus

Diileri käitumine on üsna reglementeeritud: ta võtab kaarte, kuni nende koguväärtus on enam kui 16 - kui tal just ei juhtu olema kõikuv 17, see tähendab koguväärtus on 17 juul, kui ässa hinnatakse 11-ga (⪚ äss ja kuus). Kui kõikuva 17 korral võetud uus kaart viib koguväärtuse üle 21, hinnatakse ässa väärtus 1-le, mis muudab ka koguväärtust.

### Võit, kaotus ja viik

Kui iga mängija ja diiler on kaardid võtnud, võib iga mängija kaotada, võita või viiki mängida.

Võit saabub järgmistel juhtudel:

- Sinu kaartide koguväärtus on suurem kui diileril ja sa ei ole pankrotis (üle 21).

- Sa ei ole pankrotis, aga diiler on.

- Sul on Megami, aga diileril ei ole.

Neil juhtudel saad oma panuse kahekordselt tagasi, välja arvatud juhul, kui sul oli Megami - siis on saak 2,5-kordne panus. Kui sul on näiteks 100 krooni, tegid panuse 50 kroonile ja võitsid, saad 100 krooni ning sul on nüüd 150 krooni või kui sul juhtus olema Megami, saad 125 krooni, nii et kokku on 175 krooni.

Kaotusega on tegemist järgmistel juhtudel:

- Sa oled pankrotis (ka siis, kui pankrotti satub diilergi).

- Ei sina ega diiler ole pankrotis, kuid sinu kaartide väärtus on väiksem kui diileril.

- Diileril on Megami, sinul mitte.

Sellistel juhtudel sa raha ei saa.

Viigiga on tegemist siis, kui sinu kaartide väärtus võrdub diileri omaga. Sellisel juhul saad oma panuse tagasi ning sul on sama palju raha kui vooru alguses. Viigiga on tegemist ka siis, kui nii sinul kui diileril on Megami.

## Menüükirjed

### Menüü Mäng

Mäng Uus

- Käivitab uue &megami; mängu, avades dialoogi, kus saad valida rahasumma, millega kõik mängijad alustavad.

Mäng Jaga

- Jagab mängijatele kaardid. Kaarte näeb alles pärast panuse tegemist.

Mäng Tee panus

- Teeb panuse summas, mis on näha keritavas rahakastis &megami; akna allservas.

Mäng Võta

- Tõmbab pakist veel ühe kaardi.

Mäng Aitab

- Kui sa ei soovi enam kaarte võtta, vali Aitab.

Mäng Välju

- Lõpetab &megami; töö.

### Menüü Seadistused.

Seadistused Kiirklahvide seadistamine...

- Avab &megami; kiirklahvide seadistamise dialoogi. Siin saad muuta peaaegu iga &megami;s kasutatava tegevuse kiirklahve &kde; tavapärasel viisil.

Seadistused Kaardipaki välimus...

- Avab &kde; standardse kaardipakkide välimuse seadistamise dialoogi, kus saab muuta kaartide esi- ja tagakülje väljanägemist.

Seadistused Megami seadistamine...

- Avab &megami; seadistamise dialoogi, kus saab muuta mänguvälja tausta ja teksti värvi, oma ning teiste mängijate nimesid.

## Autorid ja litsents

&megami;

Rakenduse autoriõigus 2002: Neil Stevens neil@qualityassistant.com

Dokumentatsiooni autoriõigus 2002: Philip Rodrigues phil.rod@ntlworld.com

Tõlge eesti keelde Marek Laane bald@online.ee

&underFDL; &underX11License;

## Paigaldamine

### &megami; hankimine

&install.intro.documentation;

Muutustega saab tutvuda aadressil http://www.freekde.org/neil/megami.

### Kompileerimine ja paigaldamine

&install.compile.documentation;
&documentation.index;