# &kalarm;i käsiraamat

## Sissejuhatus

&kalarm; on personaalsete häireteadete ja -käskude ajastaja. See võimaldab määrata eraviisilisi häireid või meeldetuletusi, mis ilmuvad teadetena ekraanile just määratud ajal või käivitavad mingi tegevuse.

Vaikimisi käivitatavas graafilises režiimis näitab &kalarm; ootel olevate häirete nimekirja ühes käivitamise aja ja muude üksikasjadega. On võimalik luua uusi häireid või valida olemasolev, et seda muuta või sootuks kustutada.

Häiret luues või muutes on võimalik kirjutada häire teate tekst, valida tekstifail, mida sel puhul näidatakse, või tegevus, mis käivitatakse. Samuti saab valida häireteate värvi, selle kordumise, heli esitamise ja selle, kas häire tuleb tühistada või mitte, kui seda ei ole võimalik anda ettenähtud ajal.

Häireid saab ajastada ka käsurea abil või rakenduste esitatavate &DCOP; väljakutsete vahendusel.

Kui häire aeg on kätte jõudnud, käivitatakse see kõigil &kde; töölaudadel, et sa kindlasti seda tähele paneksid. Teateaken näitab aega, millele häire on ajastatud. Tavaliselt on seal võimalik ka häiret edasi lükata. Üks näide häire kohta:

&kalarm;i teate aken Häireteade

Kui häire on määratud mingit käsku käivitama, ei näita &kalarm; teadet.

&kalarm; võib töötada kahes režiimis: pidev (vaikimisi), mille puhul see töötab &kde; süsteemses salves, või nõudmisel, mille puhul see töötab ainult siis, kui vaja (soovi korral näidates ka siis ennast ikoonina süsteemses salves).

Käesolevas käsiraamatus on korduvalt viidatud häiredeemonile. See on rakendus, mis toimib taustal, kontrollides ootel olevaid häireid ja andes &kalarm;ile tegutseda, kui õige aeg on kätte jõudnud.

## &kalarm;i kasutamine

### Graafiline režiim

Käivitamisel ilma käsurea argumentidega alustab &kalarm; tööd graafilises režiimis. Sellisel kujul näitab ta peaaknas eesseisvaid häireid koos käivitamise ajaga, kordamise intervalli, värvide ning näidatava teksti, teksitfaili nime või käivitatava käsuga. (Korduva alarmi korral on näidatav aeg järgmine käivitumise aeg.) Iga häire teksti/faili/käsu kõrval vasakul pool asuv ikoon näitab, millist tüüpi häirega on tegemist.

&kalarm;i peaken Peaaken

Korduva häire korral on nimekirjas näidatud selle järgmise käivitumise aeg ja pärast seda määratud korduvate käivitamiste arv.

Häireid võib sorteerida kuupäeva/aja, kordumise intervalli, värvi või teksti järgi, klõpsates vastava veeru tiitliribale. Sorteerimiseks samal alusel, aga vastupidises järjekorras klõpsa uuesti tiitliribale.

Kui &kalarm; käivitada graafilises režiimis, kontrollib ta, kas häiredeemon töötab või mitte. Kui ei, siis paneb &kalarm; selle tööle.

#### Uue häire lisamine

Uue häire lisamiseks vali menüükäsk Tegevused Uus. See avab edaspidi kirjeldatava häire redigeerimise dialoogi.

#### Olemasoleva häire muutmine

Olemasoleva häire muutmiseks:

- Tee topeltklõps selle nimel häirete nimekirjas

- või vali see klõpsuga häirete nimekirjas ja kasuta seejärel menüükäsku Tegevused Muuda

- või klõpsa selle nimel häirete nimekirjas hiire parema nupuga ja vali ilmuvast menüüst käsk Muuda.

Ükspuha millise võimaluse kasutamisel ilmub häire redigeerimise dialoog:

Häire redigeerimise dialoog Häire redigeerimise dialoog

Sektsioonis Tegevus vali Tekst, kui soovid sisestada allolevasse kasti teksti (see võib olla ka mitmerealine), Fail, mille puhul saad sisestada tekstifaili nime või &URL;-i, mille sisu soovid lasta häireteates näidata, või Käsk, mille puhul saad määrata käivitatava shellikäsu. Kui valid võimaluse Fail, ilmub tekstikastist paremale nupp, millele klõpsates avaneb faili valimise dialoog.

Kui häire on korduv ja on viimasel näitamisel edasi lükatud, siis näitab sektsioon Edasilükatud häire aega, millele häire on edasi lükatud. Klõps nupul Muuda... avab dialoogi, kus saab edasilükkamise aega muuta või selle üldse tühistada.

Sektsioonis Aeg saab

- kasti Kuupäev/kellaaeg sisestada kuupäeva ja aja, millal häire käivitatakse. Märgi ära kast Suvaline aeg, kui soovid määrata ainult kuupäeva. Sellisel juhul näidatakse häiret tol kuupäeval esimesel võimalusel või pärast määratud algusaega (selle määramist kirjeldab osa Vaikeväärtuste seadistamine).

- kastis Praegusest ajast alates sisestada, millal pärast praegust hetke (tundides ja minutites) tuleks häire käivitada.

Sektsioonis Kordamine saab määrata, kas üldse häiret korrata ja kui jah, siis kuidas ja millal.

- Häire ühekordseks käivitamiseks vali Ei korrata.

- Häire käivitamiseks igakordsel sisselogimisel vali Korratakse sisselogimisel(arvesta, et sisselogimisel korratav häire käivitub ka juhul, kui oled häired keelanud ja need taas lubad või kui häiredeemoni uuesti käivitad või nullid).

- Häire kordamiseks kindla ajavahemiku tagant vali Korratakse. Seejärel tuleb kordumise reegel paika panna kaardil Kordamine.

  Sektsioonis Kordamise reegel saab määrata kordamise perioodi, valides meelepärase tüübi ning märkides kastis Korratakse iga ära, milline hulk vastavaid perioode peab korduste vahele jääma. Näiteks selleks, et häire korduks iga kahe nädala järel, vali päeva tagant ja sisesta kasti 14 või vali nädala tagant ja kirjuta kasti 2. Vastavalt valitud perioodile saab kasutada ka lisavalikuid:

  - nädalase vahe korral saab valida, millisel nädalapäeva peaks häire käivituma.

  - kuise vahe korral saab valida kas konkreetse kuupäeva või määratud nädalapäeva (⪚ teine teisipäev).

  - aastase vahe korral saab valida kas konkreetse kuupäeva või määratud kuu päeva (⪚ mai viimane laupäev).

  Sektsioonis Kordamise lõpetamine saab määrata kordamiste ajalise ulatuse:

  - ei lõpegi tähendab kordamist igavesti.

  - lõpp saabub pärast lubab määrata korduste koguarvu.

  - lõpp saabub lubab määrata kuupäeva/aja,millal häiret viimane kord korratakse.

Märkekastiga Tähtaja möödumisel häire katkestatakse saab määrata, mis juhtub siis, kui häiret ei ole võimalik käivitada määratud ajal. Märkimise korral katkestatakse häire, kui seda ei ole võimalik käivitada minuti jooksul pärast määratud aega. Märkimatajätmise korral käivitatakse häire pärast määratud aja möödumist esimesel võimalusel. Ainult kuupäevaga määratud häired, &ie; need, mille korral on valitud Suvaline aeg, katkestatakse juhul, kui neid ei ole võimalik käivitada 24 tunni jooksul pärast määratud aega.

Häire on võimalik käivitada ainult siis, kui oled end sisse loginud ja kui nii X kui ka häiredeemon töötavad.

Kast Häire nägemise kinnituse küsimine lubab määrata, kas häireteate akna sulgemisel küsitakse sinu käest kinnitust. See võib olla kasulik näiteks häirete juhuslike sulgemiste vastu.

Kasti Heli märkimisel käivitatakse häireteate näitamisel ka mingi heli. Vaikimisi on see piiks, kuid parema pool asuvale nupule klõpsates saab valida ka mõne meelepärase helifaili. Uus klõps nupul taastab vaikeväärtuse ehk piiksu. Kui soovid näha, milline heli parajasti on valitud, liiguta hiir nupu kohale ja oota , kuni ilmub kohtspikker.

Häireteate aknale saab valida ka taustavärvi.

Kui kõik üksikasjad on soovikohaselt paika pandud, klõpsa nupule OK, mis lisab häire nimekirja.

#### Olemasoleva häire kustutamine

Olemasoleva häire kustutamiseks:

- vali häire klõpsuga selle nimel nimekirjas. Seejärel vali menüükäsk Tegevused Kustuta .

- klõpsa hiire parema nupuga häire nimel nimekirjas ja vali ilmuvast menüüst Kustuta.

#### Häire nägemise kinnitamine

Seda, kuidas anda märku häire kättesaamisest, vaata osast Häireteate aken.

#### &kalarm;i näitamine süsteemses salves

&kalarm;i näitamiseks süsteemses salves peab töötama &kde; töölaud. Kui &kalarm; töötab pidevas režiimis, on süsteemse salve ikoon alati nähtaval. Siintoodud juhised kehtivad ainult nõudmisel režiimi korral (täpsemat infot töörežiimide kohta leiab osast Vaikeväärtuste seadistamine).

&kalarm;i nägemiseks &kde; süsteemses salves vali menüükäsk Vaade Näita ikooni süsteemses salves.

&kalarm;i näitamise lõpetamiseks &kde; süsteemses salves:

- vali menüükäsk Vaade Ära näita ikooni süsteemses salves.

- klõpsa hiire parema nupuga süsteemse salve ikoonil ja vali ilmuvast menüüst Välju.

Süsteemse salve ikooni kasutamist kirjeldatakse edaspidi.

#### Häire jälgimise lubamine/keelamine

##### Häire jälgimise lubamine

Kui &kalarm; töötab pidevas režiimis ning seadistuste dialoogis on märgitud Kui süsteemses salves ikooni pole, siis keelatakse häired, pead kontrollima, et &kalarm; ikka töötaks, sest muidu ei ole ka häirete jälgimine võimalik.

Kui häire jälgimine on parajasti keelatud, siis:

- vali menüükäsk Tegevused Häired lubatud.

- klõpsa hiire parema nupuga ikoonil süsteemses salves ja vali menüüst Häired lubatud.

Seejärel käivitatakse vajadusel häiredeemon ning häireid asutakse nende tähtaja saabumisel jälgima.

Häiredeemoni käivitamine mõjutab kõiki rakendusi, mis häiredeemonit kasutavad.

##### Häire jälgimise keelamine

Häire jälgimist saab mitmel moel keelata ja nii takistada &kalarm;il näitamast häireid seni, kuni need on taas lubatud või kuni - eeldusel, et häiredeemon on seadistatud käivituma sisselogimisel - sa uuesti sisse logid.

Häirete keelamiseks ilma häiredeemonit peatamata (ja sel moel mõjutamata kõiki muid rakendusi, mis samuti häiredeemonit kasutavad):

- vali menüükäsk Tegevused Häired lubatud.

- klõpsa hiire parema nupuga ikoonil süsteemses salves ja vali menüüst Häired lubatud.

- kui &kalarm; töötab pidevas režiimis ja seadistuste dialoogis on märgitud Kui süsteemses salves ikooni pole, siis keelatakse häired, lihtsalt lõpeta &kalarm;i töö.

Häirete keelamiseks häiredeemonit peatades:

- vali menüükäsk Seadistused Häiredeemoni juhtimine.... See avab teenuste halduri, kus on võimalik häiredeemon peatada.

See mõjutab ka kõiki muid rakendusi, mis kasutavad häiredeemonit.

#### Häirete uuendamine

Väga ebatõenäolisel juhtumil, kui mõni häire ei käivitu ajal, mil ta pidanuks käivituma, saab häirete nimekirja uuendada ja kõik vahelejäänud häired käivituma panna menüükäsuga Tegevused Uuenda häireid.

&kalarm; käivitab vahelejäänud häired uuesti, lähtestades häiredeemoni, millest on lähemalt juttu osas Häiredeemon.

#### Häiredeemoni juhtimine

Häiredeemoni juhtimiseks vali menüükäsk Seadistused Häiredeemoni juhtimine.... See avab teenuste halduri, mis võimaldab häiredeemoni peatada või käivitada ning määrata, kas see peaks sisselogimisel automaatselt käivituma. Täpsemat infot leiab osast Häiredeemoni juhtimine teenuste halduri abil.

#### Rakenduse töö lõpetamine

&kalarm;i töö saab lõpetada kõiki selle aknaid ja süsteemse salve ikooni sulgedes või juhul, kui rakendus töötab pidevas režiimis, kõiki teateaknaid sulgedes ja valides süsteemse salve ikooni kontekstimenüüst Välju.

Menüükäsk Fail Välju sulgeb ainult konkreetse akna. Süsteemse salve ikooni kontekstimenüü käsu Välju toime sõltub töörežiimist: nõudmisel režiimi korral peidetakse süsteemse salve ikoon, pideva režiimi korral lõpetatakse rakenduse töö.

&kalarm;i töö lõpetamine ei mõjuta häiredeemonit, mis juhul, kui see juba töötab, jätkab ajastatud häirete jälgimist ja sunnib need määratud ajal ilmuma (kui seadistuste dialoogis ei ole just märgitud Kui süsteemses salves ikooni pole, siis keelatakse häired).

### Häireteate aken

Kui häire määratud aeg kätte jõuab, näidatakse seda igal &kde; töölaual ning seda ei saa varjata tavalise aknaga, mis tagab, et sa kindlasti seda märkaksid. Teateaken näitab aega, millal häire pidi käivituma, nii et sa võid seda näha ka juhul, kui oled arvuti juurde naasnud pärast mõningast eemalolekut.

Korduva häire korral ilmub juhul, kui eelmise häirega käivitunud aken on jäänud sulgemata, seesama aken uuesti. Nii välditakse arvukate ühesuguste teadete ilmumist ekraanile, kui sa mingil põhjusel ei soovi või ei saa teate nägemist kinnitada selle ilmumisel.

Kui ilmub häireteate aken, võid:

- kinnitada selle nägemist klõpsuga nupul Sulge. See sulgeb akna (pärast kinnituse küsimist, kui märgitud on võimalus Häire kustutamisel küsitakse kinnitust).

- valida häire edasilükkamise võimalused klõpsuga nupul Lükka edasi. Seejärel vali Lükka edasi kuupäeavle/ajale ja sisesta kuupäev ning aeg, millal teadet uuesti tuleks näidata, või Lükka edasi ajavahemiku võrra ja sisesta, mitme tunni ja minuti võrra tuleks teate näitamist edasi lükata. Seejärel klõpsa häireteate edasilükkamiseks nupul Lükka edasi.

  Kui häire on korduv, peab aeg, millele see edasi lükatakse, olema varasem kui järgmise korduse aeg.

  Nupp Lükka edasi ei ilmu nende häirete korral, mida näidatakse sisselogimisel võimaluse Korratakse sisselogimisel valimise tõttu.

Nupp, millel on kujutatud &kalarm;i ikoon, pakub mugava võimaluse &kalarm; aktiveerida. Sellel klõpsamine ei mõjuta kuidagi häireteate akent.

### Süsteemse salve ikoon

&kalarm; on võimalik panna tööle ikoonina &kde; süsteemses salves. See ikoon võimaldab üheainsa klõpsuga aktiveerida &kalarm;i ning lubab häire jälgimist nii juhtida kui vaadata selle olekut. Tavaline &kalarm;i ikoon näitab, et häireid jälgitakse, punane rist üle ikooni aga osutab, et alarme ei jälgita.

Klõps hiire vasaku nupuga süsteemse salve ikoonil lülitab &kalarm;i peaakna näitamist ja peitmist.

Klõps hiire parema nupuga süsteemse salve ikoonil avab selle kontekstimenüü:

Luba häired

- Lubab häirete jälgimist.

  Täpsemat infot leiab osast Häire jälgimise lubamine/keelamine.

Häired lubatud

- Keelab häirete jälgimise.

  Täpsemat infot leiab osast Häire jälgimise lubamine/keelamine.

&kalarm;i seadistamine...

- Avab &kalarm;i seadistuste dialoogi.

  Seadistuste dialoogi kirjeldatakse osas Vaikeväärtuste seadistamine. Seal on juttu ka &kalarm;i süsteemse salve ikooni puudutavatest valikutest.

Häiredeemoni juhtimine...

- Avab teenuste halduri dialoogi, kus muu hulgas saab juhtida ka häiredeemoni tegevust.

  Täpsemat infot leiab osast Häiredeemoni juhtimine teenuste halduri abil.

Taasta/Minimeeri

- Taastab või minimeerib &kalarm;i peaakna.

  See võimalus on kasutatav ainult pideva töörežiimi korral (töörežiime kirjeldab osa Vaikeväärtuste seadistamine).

Välju

- Sulgeb &kalarm;i süsteemse salve ikooni.

  Ainult pidevas töörežiimis sulgeb see käsk ka kõik &kalarm;i peaaknad. See ei mõjuta kuidagi häiredeemoni häirete jälgimist (kui just seadistuste dialoogis ei ole märgitud Kui süsteemses salves ikooni pole, siis keelatakse häired).

### Vaikeväärtuste seadistamine

&kalarm;i vaikeväärtuste määramiseks vali menüükäsk Seadistused &kalarm;i seadistamine.... See avab, nagu nimigi ütleb, seadistuste dialoogi. Kaardil Üldine saab määrata &kalarm;i üldist käitumist:

- määrata &kalarm;i töörežiim. Valida saab selle pideva töötamise &kde; süsteemses salves või käivitumise ainult nõudmisel. See valik ei puuduta häirete näitamist määratud ajal, sest häirete nimekirja jälgib häiredeemon, mitte aga &kalarm; ise. &kalarm;i töötamine süsteemses salves muudab rakenduse ligipääsetavamaks ja näitab ühtlasi, kas häired on lubatud või mitte, kuid rakenduse pidev töö nõuab süsteemilt ka omajagu ressursse. Nii et kui su arvuti ei ole just väga võimas, on usutavasti mõistlikum valida nõudmisel töörežiim.

  Nõudmisel töörežiimi korral on samuti võimalik lasta näidata süsteemse salve ikooni. Kahe režiimi põhierinevus seisab siin süsteemse salve sulgemise mõjus: nõudmisel töörežiimi korral ei mõjuta see kuidagi ühtegi &kalarm;i akent, pideva režiimi korral aga tähendab ikooni sulgemine ka kõigi &kalarm;i peaakende sulgemist.

- kui määrad &kalarm;i töötama pidevas režiimis, võid keelata kõigi häirete näitamise, mille tähtaeg jääb aega, mil &kalarm; ei tööta.

- määrata, et &kalarm;i süsteemse salve ikooni näidataks &kde; seansi sisselogimisel.

- määrata &kalarm;i süsteemse salve ikooni uuendamise sageduse, et see näitaks, milliseid häireid parajasti jälgitakse. Sellega kaasneb kontroll, kas häiredeemon ikka töötab.

- määrata alguskellaaja ainult kuupäevaga määratud häiretele, &ie; häiretele, mille puhul on valitud võimalus Suvaline aeg. Määratud kuupäeval käivituvad sellised häired alates alguskellaajast 24 tunni jooksul esimesel võimalusel.

- määrata, kas iga kord, kui sulgeb häireteate, küsitakse sinu käest selle kinnitust.

Kaartidel Häire vaikeväärtused ja Välimus sab määrata häire redigeerimise dialoogi vaikeväärtusi:

- määrata häireteadete vaikimisi fondi ja taustavärvi.

- määrata vaikeväärtused võimalustele Tähtaja möödumisel häire katkestatakse ja Häire nägemise kinnituse küsimine.

- määrata piiksu võimaluse Heli vaikeväärtuseks.

- määrata korduvate häirete vaikimisi kordumiste perioodi.

### Käsurea kasutamine

Kui käivitamisel määratakse mingid käsurea argumendid, siis ei näita &kalarm; ajastatud häirete nimekirja, mida kirjeldati eespool graafilisest režiimist kõneldes. &kalarm;i spetsiifilisi käsurea argumente saab kasutada järgmiste toimingute teostamiseks:

- uue häire ajastamine

- häiredeemoni juhtimine

- &kalarm;i esitusviisi juhtimine

- abi hankimine

Muid käsurea argumente saab kasutada ennekõike muude rakenduste &kalarm;iga suhtlemise võimaldamiseks. Neid kirjeldatakse peatükis &kalarm;ist arendajatele.

Käsureale tohib korraga kaasata ainult argumente ühe &kalarm;i toimingu tarbeks. Kui soovid läbi viia mitu toimingut, tuleb &kalarm; välja kutsuda mitu korda, andes iga kord konkreetse toimingu argumendid.

#### Uue häire ajastamine

Uue häire ajastamiseks saab kasutada järgmisi argumente:

Argument | Kirjeldus
`-a`, `--ack-confirm` | Kinnituse küsimine häire nägemisel ja sulgemisel.
`-b`, `--beep` | Kuuldava piiksu esitamine teate näitamisel. Selle argumendi korral ei tohi kasutada argumenti `--sound`.
`-c`, `--color`, `--colour `värv`` | Määrab teate taustavärvi vastava &Qt; värvi nime või 16-koodis 0xRRGGBB kohaselt.
`-e`, `--exec `käsurea käsk`` | Määrab käivitatava shellikäsu. Selle kasutamise korral peab see &kalarm;i argument olema &kalarm; käsurea viimane argument. Kõiki eelnevaid argumente tõlgendatakse käivitatava käsu osana. Selle korral ei saa kasutada argumenti `--file`. Argumente `--ack-confirm`, `--beep` ja `--color` aga lihtsalt ignoreeritakse.
`-f`, `--file `URL`` | Määrab tekstifaili nime või &URL;-i, mille sisu kujutab endast häireteate sisu. Selle argumendiga koos ei saa kasutada `message`.
`-i`, `--interval `periood`` | Määrab intervalli häire kordamiste vahel. Tunnid ja minutid määratakse vormingus `nHnM`, kus `n` on number, ⪚ 3H30M. Muud perioodid määratakse vormingus `nX`, kus `n` on number ja `X` üks järgmistest tähtedest: Y (aastad), M (kuud), W (nädalad), D (päevad). See argument on kohustuslik, kui kasutatakse argumente `--repeat` või `--until`.
`-l`, `--late-cancel` | Katkestab häire, kui seda pole võimalik käivitada määratud ajal.
`-L`, `--login` | Käivitab häire igal sisselogimisel. Selle argumendi kasutamisel ei saa kasutada argumente `--interval`, `--repeat` ja `--until`.
`-r`, `--repeat `korrad`` | Määrab, mitu korda häire käivitatakse. Kui see peab käivituma lõputu arv kordi, siis määra -1. Selle argumendi kasutamine nõuab argumenti `--interval` ja välistab argumendi `--until`.
`-s`, `--sound `URL`` | Määrab häire näitamisel mängitava helifaili nime või &URL;-i. Selle argumendi kasutamisel ei saa kasutada argumenti `--beep`.
`-t`, `--time `kuupäev/aeg`` | Käivitab häire määratud kuupäeval või kuupäeval/ajal. Kuupäev ilma ajata määratakse vormingus `yyyy-mm-dd`, kuupäev ajaga vormingus `[[[yyyy-]mm-]dd-]hh:mm` (kui see ära jäetakse, määratakse kuupäev vaikimisi käesolevaks kuupäevaks).
`-u`, `--until `kuupäev/aeg`` | Kordab häiret kuni määratud kupäeva või kuupäeva/ajani. Kuupäev ilma ajata määratakse samas vormingus nagu argumendi `--time` puhul. Selle argumendi kasutamine nõuab argumenti `--interval` ja välistab argumendi `--repeat`.
`message` | Näidatava teate tekst.

Määratud peab olema kas teate tekst, `--file` või `--exec`; kui ülal ei ole teisiti märgitud, on ülejäänud argumendid kõigest võimalikud, mitte kohustuslikud.

Kaks alternatiivi, mis näitavad mitmerealist teadet punasel taustal käesoleva kuu 27. päeval kell 22.00:

    % kalarm -c red -t 27-22:00 "Jäta nüüd töö\nKOHE POOLELI"
    % kalarm -c 0xFF0000 -t 27-22:00 "Jäta nüüd töö\nKOHE POOLELI"

#### Muud argumendid

Järgmisi argumente saab kasutada häiredeemoni peatamiseks või lähtestamiseks ning &kalarm; esitusviisi juhtimiseks.

Vaata osa Häiredeemon, kus räägitakse lähemalt häiredeemoni lähtestamisest ja peatamisest.

Argument | Kirjeldus
`--reset` | Lähtestab häiredeemoni.
`--stop` | Peatab häiredeemoni.
`--tray` | Näitab &kalarm;i ikoonina &kde; süsteemses salves.

Näide häiredeemoni lähtestamise kohta:

    % kalarm --reset

#### Abiargumendid

Järgmised abiargumendid on kasutatavad kõigi &kde; rakenduste puhul:

Argument | Kirjeldus
`--help` | Näitab lühidalt argumentide abiteksti.
`--help-qt` | Näitab &Qt; spetsiifilisi argumente.
`--help-kde` | Näitab &kde; spetsiifilisi argumente.
`--help-all` | Näitab kõiki argumente.
`--author` | Näitab &kalarm;i autorite nimesid ja e-posti aadresse.
`-v`, `--version` | Näitab &Qt; teegi, &kde; ja &kalarm;i töötavat versiooni.
`--license` | Näita infot litsentsi kohta.

### Häiredeemon

Häiredeemon &kalarmd; jälgib &kalarm;i kalendrifaili ja tuvastab eesseisvaid häireid. Kui häire tähtaeg kätte jõuab, annab ta &kalarm;ile korralduse seda näidata või käivitada või katkestada, kui tähtaeg on möödas ja antud alarmi puhul ei ole valitud võimalust käivitada teda ka hiljem esimesel võimalusel.

&kde;3 korral saab häiredeemonit kasutada ka muudes rakendustes, sealhulgas KOrganizeris.

Häiredemon töötab taustal, sel puudub kasutajaliides. Seda saab juhtida järgmiselt.

#### Häiredeemoni käivitamine, lähtestamine ja peatamine

Häiredeemon käivitatakse tavaliselt &kde; seans sisselogimisel (kui just teenuste halduris ei ole automaatne käivitamine ära keelatud) ning see töötab kuni väljalogimiseni. Kui deemon mingil põhjusel ei tööta, ei jälgi ka miski häireid ning &kalarm; ei näita ega käivita häireid.

##### Häiredeemoni käivitamine

Häiredeemoni käivitamiseks võib kas käivitada &kalarm;i selle vaikimisi graafilises režiimis (&ie; ilma käsurea argumentideta), lubada häired &kalarm;i süsteemse salve ikooni menüst, lähtestada deemoni (seda kirjeldatakse edaspidi), käivitada selle teenuste halduri dialoogis (vaata osa Häiredeemoni juhtimine teenuste halduri abil) või käivitada häiredeemoni otse käsurealt käsuga:

    % kalarmd

##### Häiredeemoni lähtestamine

Häiredeemon on võimalik ka lähtestada ilma seda peatamata. Lähtestamine sunnib häiredeemoni uuesti lugema ajastatud teadete nimekirja kalendrifailist ja taasinitsialiseerima oma &kalarm;iga seotud andmed.

Aga miks peaks üldse olema vaja häiredeemon lähtestada? See ei ole küll väga tõenäoline, aga kui &kalarm; ei suuda mingil põhjusel tööle hakata, kui häiredeemon annab talle korralduse häire käivitada, siis seda häiret ei näidatagi ega käivitata, kuni häiredeemon pole lähtestatud või uuesti käivitatud. Häiredeemoni lähtestamine on selle peatamisele ja uuestikäivitamisele eelistatav variant, sest lähtestamine ei mõjuta muid rakendusi, mis samuti häiredeemonit kasutavad.

Lähtestamine käivitab häiredeemoni arusaamaga, nagu poleks ta varem töötanud.

Häiredeemoni lähtestamiseks kasuta menüükäsku Tegevused Uuenda häireid või anna järgmine käsk:

    % kalarm --reset

##### Häiredeemoni peatamine

Häiredeemoni peatamine katkestab ajastatud häireteadete jälgimise, kuni deemon ei ole uuesti käivitatud.

Selle peatamine mõjutab ka kõiki muid rakendusi, mis kasutavad häiredeemonit, nii et selle asemel tasuks kaaluda pigem lähtestamist.

Häiredeemoni peatamiseks kasuta teenuste halduri dialoogi (vaata lähemalt osast Häiredeemoni juhtimine teenuste halduri abil) või anna järgmine käsk:

    % kalarm --stop

#### Häiredeemoni juhtimine teenuste halduri abil

Teenuste halduri dialoog võimaldab häiredeemonit seadistada ja juhtida. Selle abil saab:

- määrata, kas see käivitub automaatselt sisselogimisel.

  Kui ei häiredeemon ega &kalarm; ole seadistatud käivituma sisselogimisel, ei toimu häirete jälgimist ja &kalarm; ei näita ega käivita häireid.

- peatada ja käivitada häiredeemoni.

  Häiredeemoni käivitamine või peatamine mõjutab ka kõiki muid rakendusi, mis kasutavad häiredeemonit.

Teenuste halduri dialoogi saab avada kas menüükäsuga Seadistused Häiredeemoni juhtimine... või &kde; juhtimiskeskusest.

## &kalarm;ist arendajatele

&kalarm; pakub välja liidese, mis võimaldab muudel rakendustel esitada soov järgmiste funktsioonide kasutamiseks:

- uue häire ajastamine

- käivitada või katkestada juba ajastatud häire

- katkestada juba ajastatud häire

- käivitada juba ajastatud häire

Kõiki mainitud funktsioone saab teostada nii &DCOP; väljakutse kui käsurea vahendusel. &DCOP; väljakutsed on eelistatud, kui &kalarm; juba töötab.

### &DCOP; liides

cancelEvent

cancelEvent

cancel an already scheduled alarm.

    void cancelEvent(const QString& calendarFile, const QString& eventID)

##### Parameetrid

`calendarFile`

- Määrab katkestatavat sündmust sisaldava kalendrifaili &URL;-i.

`eventID`

- Määrab katkestatava sündmuse unikaalse ID, nagu see on salvestatud `calendarFile`'is.

##### Kirjeldus

`cancelEvent()` on &DCOP; väljakutse määratud häire katkestamiseks. &kalarm; kustutab häire kalendrifailist ilma seda näitamata või käivitamata.

Parameetrit `calendarFile` kasutatakse vaid ühtlusekontrolliks: kui &URL; ei määra &kalarm;i käesolevat vaikekalendrifaili, soovi ignoneeritakse.

Sama funktsiooni endist nime `cancelMessage` säilitatakse ühilduvuse huvides, kuid kõik uued rakendused peaksid kasutama funktsiooni `cancelEvent`.

triggerEvent

triggerEvent

trigger an already scheduled alarm.

    void triggerEvent(const QString& calendarFile, const QString& eventID)

##### Parameetrid

`calendarFile`

- Määrab käivitatavat sündmust sisaldava kalendrifaili &URL;-i.

`eventID`

- Määrab käivitatava sündmuse unikaalse ID, nagu see on salvestatud `calendarFile`'is.

##### Kirjeldus

`triggerEvent()` on &DCOP; väljakutse määratud häire koheseks näitamiseks või käivitamiseks (sõltumata ajast, mis selle käivitamiseks on määratud). &kalarm; hangib häire kalendrifailist ja seejärel näitab seda või käivitab selle.

Kui häire tähtaeg on nagunii kätte jõudnud, kustutab &kalarm; seejärel kõik häire senised kordused ja kui kordusi ei ole rohkem järele jäänud, siis ka häire kalendrifailist. Kui häire tähtaeg ei ole veel saabunud, jäävad kõik ajastatud korrad muutmata.

Parameetrit `calendarFile` kasutatakse vaid ühtlusekontrolliks: kui &URL; ei määra &kalarm;i käesolevat vaikekalendrifaili, soovi ignoneeritakse.

Funktsiooni vana nimi `displayMessage` on säilitatud ühilduvuse huvides, kuid kõik uued rakendused peaksid kasutama funktsiooni `triggerEvent`.

handleEvent

handleEvent

trigger or cancel an already scheduled alarm.

    void handleEvent(const QString& calendarFile, const QString& eventID)

##### Parameetrid

`calendarFile`

- Määrab näidatavat/käivitatavat või katkestatavat sündmust sisaldava kalendrifaili &URL;-i.

`eventID`

- Määrab näidatava/käivitatava või katkestatava sündmuse unikaalse ID, nagu see on salvestatud `calendarFile`'is.

##### Kirjeldus

`handleEvent()` on &DCOP; väljakutse määratud häire näitamiseks/käivitamiseks või katkestamiseks. &kalarm; hangib häire kalendrifailist ning määrab seejärel, mida ette võtta vastavalt sellele, millal on häire tähtaeg.

- Kui häire täheaeg ei ole veel käes, ei juhtu midagi.

- Kui häire tähtaeg on käes, tegutsetakse järgmiselt: kui on määratud viimase korduse lipp ja häire viimane kordus on möödas, &ie; kui ajastatud käivitusaeg oli enam kui minuti eest, ei näita ega käivita &kalarm; häiret. Vastasel juhul &kalarm; näitab või käivitab häire. Kui häirel on veel määratud kordusi, kustutab &kalarm; seejäre häire kalendrifailist.

Parameetrit `calendarFile` kasutatakse vaid ühtlusekontrolliks: kui &URL; ei määra &kalarm;i käesolevat vaikekalendrifaili, soovi ignoneeritakse.

scheduleMessage

scheduleMessage

schedule a new alarm message.

    bool scheduleMessage(const QString& message, const QDateTime& dateTime, const QColor& bg, int flags, const QString& audioURL)

    bool scheduleMessage(const QString& message, const QDateTime& dateTime, const QColor& bg, int flags, const QString& audioURL, int simpleRepeatType, int interval, int repeatCount)

    bool scheduleMessage(const QString& message, const QDateTime& dateTime, const QColor& bg, int flags, const QString& audioURL, int simpleRepeatType, int interval, const QDateTime& endTime)

##### Parameetrid

`message`

- Määrab ajastatava teate teksti.

`dateTime`

- Määrab kuupäeva ja aja, millal teadet tuleks näidata.

`bg`

- Määrab näidatava teate tausta värvi.

`flags`

- Määrab soovitud häireteate lippude loogilise funktsiooni OR. Lipubitid on määratud failis `msgevent.h` klassiga KAlarmEvent

`audioURL`

- Määrab teate näitamisel mängitava helifaili nime või &URL;-i.

`simpleRepeatType`

- Määrab häire kordumise tüübi. Võimalikud väärtused on MINUTELY, DAILY, WEEKLY, MONTHLY_DAY, ANNUAL_DATE. Need on määratud failis `msgeven.h` klassiga KAlarmEvent.

`interval`

- Määrab teate korduste vahelise perioodi (minutid/päevad/nädalad/kuud/aastad).

`repeatCount`

- Määrab, mitu korda tuleb häireteadet korrata. -1 tähendab lõputut kordamist.

##### Kirjeldus

`scheduleMessage()` on &DCOP; väljakutse määratud häireteate ajastamiseks määratud kuupäevale ja ajale. Sel on kolm vormi: mittekorduva häire, kindla korduste arvuga korduva häire ja lõppemisajaga korduva häire vorm.

Kui määratud aeg (sealhulgas ka korduste aeg) on juba möödas, näitab &kalarm; teadet otsekohe või juhul, kui määratud on lipp LATE_CANCEL, ignoreerib soovi. Kui tähtaeg (või korduse tähtaeg) seisab veel ees, lisab &kalarm; häireteate kalendrifaili, et seda hiljem näidata.

Kasuta järgnevaga sarnanevat koodi parameetriandmete määramiseks funktsiooni `scheduleMessage` &DCOP; väljakutsele mittekorduva häire jaoks:

    QString message, audioFile;
    QDateTime dateTime;
    QColor bgColour;
    Q_UINT32 flags;
    . . .
    QByteArray data;
    QDataStream arg(data, IO_WriteOnly);
    arg << message;
    arg.writeRawBytes((char*)&dateTime, sizeof(QDateTime));
    arg.writeRawBytes((char*)&bgColour, sizeof(QColor));
    arg << flags << audioFile;

Kasuta järgnevaga sarnanevat koodi parameetriandmete määramiseks funktsiooni `scheduleMessage` &DCOP; väljakutsele korduva häire jaoks:

    QString message, audioFile;
    QDateTime dateTime;
    QColor bgColour;
    Q_UINT32 flags;
    Q_INT32 repeatType, repeatCount, repeatInterval;
    . . .
    QByteArray data;
    QDataStream arg(data, IO_WriteOnly);
    arg << message;
    arg.writeRawBytes((char*)&dateTime, sizeof(QDateTime));
    arg.writeRawBytes((char*)&bgColour, sizeof(QColor));
    arg << flags << audioFile << repeatType << repeatCount << repeatInterval;

scheduleFile

scheduleFile

schedule a new alarm which displays the contents of a text file.

    bool scheduleFile(const QString& URL, const QDateTime& dateTime, const QColor& bg, int flags, const QString& audioURL)

    bool scheduleFile(const QString& URL, const QDateTime& dateTime, const QColor& bg, int flags, const QString& audioURL, int simpleRepeatType, int interval, int repeatCount)

    bool scheduleFile(const QString& URL, const QDateTime& dateTime, const QColor& bg, int flags, const QString& audioURL, int simpleRepeatType, int interval, const QDateTime& endTime)

##### Parameetrid

`URL`

- Määrab tekstifaili nime või &URL;-i, mille sisu näidatakse ajastatavas häireteates.

`dateTime`

- Määrab kuupäeva ja aja, millal faili näidata.

`bg`

- Määrab faili näitamise tausta värvi.

`flags`

- Määrab soovitud häirelippude loogilise funktsiooni OR. Lipubitid on määratud failis `msgevent.h` klassiga KAlarmEvent

`audioURL`

- Määrab teate näitamisel mängitava helifaili nime või &URL;-i.

`simpleRepeatType`

- Määrab häire kordumise tüübi. Võimalikud väärtused on MINUTELY, DAILY, WEEKLY, MONTHLY_DAY, ANNUAL_DATE. Need on määratud failis `msgeven.h` klassiga KAlarmEvent.

`interval`

- Määrab häire korduste vaheliste perioodide (minutid/päevad/nädalad/kuud/aastad) hulga.

`repeatCount`

- Määrab, mitu korda faili näidata. -1 määrab häire lõputult korduma.

##### Kirjeldus

`scheduleFile()` on &DCOP; väljakutse määratud tekstifaili näitamise ajastamiseks määratud kuupäevale ja ajale. Kui kõrvale jätta faili nime või &URL;-i määramine, on selle kasutamine samasugune funktsiooniga `scheduleMessage`, mille juurest tasubki otsida ka selle funktsiooni täpsemat kirjeldust.

scheduleCommand

scheduleCommand

schedule a new alarm which executes a shell command.

    bool scheduleCommand(const QString& commandLine, const QDateTime& dateTime, int flags)

    bool scheduleCommand(const QString& commandLine, const QDateTime& dateTime, int flags, int simpleRepeatType, int interval, int repeatCount)

    bool scheduleCommand(const QString& commandLine, const QDateTime& dateTime, int flags, int simpleRepeatType, int interval, const QDateTime& endTime)

##### Parameetrid

`commandLine`

- Määrab shellikäsu, mille käivitamine antud funktsiooniga ajastatakse.

`dateTime`

- Määrab kuupäeva ja aja, millal käsku käivitada.

`flags`

- Määrab soovitud häirelippude loogilise funktsiooni OR. Lipubitid on määratud failis `msgevent.h` klassiga KAlarmEvent, ainult lipubitti BEEP ignoreeritakse.

`simpleRepeatType`

- Määrab häire kordumise tüübi. Võimalikud väärtused on MINUTELY, DAILY, WEEKLY, MONTHLY_DAY, ANNUAL_DATE. Need on määratud failis `msgeven.h` klassiga KAlarmEvent.

`interval`

- Määrab häire korduste vaheliste perioodide (minutid/päevad/nädalad/kuud/aastad) hulga.

`repeatCount`

- Määrab, mitu korda häiret korrata. -1 tähendab häire lõputut kordamist.

##### Kirjeldus

`scheduleCommand()` on &DCOP; väljakutse määratud shellikäsu käivitamise ajastamiseks määratud kuupäevale ja ajale. Kui kõrvale jätta ühelt poolt käsurea käsu määramine ning teiselt poolt teate värvi ja helifaili parameetrite määramine, on selle kasutamine samasugune funktsiooniga `scheduleMessage`, mille juurest tasuks vaadata ka selle funktsiooni täpsemat kirjeldust.

### Käsurealiides

Käsurea argumente pakutakse võimaldavaks muudel rakendustel (näiteks häiredeemon) käivitada &kalarm;i, kui see juba ei tööta, ajastatud häirete käivitamiseks või katkestamiseks või uute häirete ajastamiseks. Põhjus, miks selleks kasutatakse käsurea argumente, peitub selles, et kui &kalarm; käivitada ilma käsurea parameetriteta ja seejärel esitada talle &DCOP; väljakutse, käivitud see vaikimisi graafilises režiimis, mis rakendustevaheliste väljakutsete puhul ei ole kindlasti soovitav.

Rakendused peaksid esmalt kontrollima, kas &kalarm; juba töötab. Kui jah, siis tuleks vastavate toimingute soovid esitada &DCOP; väljakutsetena.

Käsurea argumente uue häire ajastamiseks on kirjeldatud osas &kalarm;i kasutamine. Argumendid ajastatud häirete käivitamiseks ja peatamiseks on järgmised:

Ka tavalised kasutajad võivad soovi korral siintoodud käsurea argumente kasutada (eeldusel mõistagi, et nad määravad argumendile vajaliku info).

Argument | Kirjeldus
`--calendarURL `url`` | Määratud &URL;-iga kalendrifaili kasutamine. See argument on kasutusel ainult ühtlusekontrolliks: kui &URL; ei määra &kalarm;i käesolevat vaikekalendrifaili, soovi ignoreeritakse.
`--cancelEvent `eventID`` | Katkestab määratud sündmuse ID-ga sündmuse.
`--triggerEvent `eventID`` | Käivitab määratud sündmuse ID-ga sündmuse. Sooritatav toiming on samasugune, nagu &DCOP; väljakutse triggerEvent().
`--handleEvent `eventID`` | Käivitab või katkestab määratud sündmuse ID-ga sündmuse. &kalarm; määrab vajaliku tegevuse samamoodi, nagu &DCOP; väljakutse handleEvent() korral.

`--cancelEvent`, `--triggerEvent` ja`--handleEvent` on vastastikku välistavad. `--calendarURL` ei ole kohustuslik, kuid seda saab kasutada vaid koos ühe eelnevalt mainituga.

Näited:

    % kalarm --triggerEvent &kalarm;-387486299.702 --calendarURL file:/home/zaphod/hydra.ics
    % kalarm --cancelEvent &kalarm;-388886299.793

## Küsimused ja vastused

&reporting.bugs; &updating.documentation;

Millist seadistustefaili kasutab &kalarm;?

&kalarm;i seadistused on failis `$KDEHOME/share/config/kalarmrc`.

Ajastatud häireid sisaldav kalendrifail on `$KDEHOME/share/apps/kalarm/calendar.ics`, kui seadistustefailis ei ole just määratud mõnda muud kalendrifaili.

Kalendrifaili muutmisel seadistustefailis tuleks redigeerida ka häiredeemoni `clients` seadistustefaili ja eemaldada sealt vana kalendrifaili viide. Redigeerimise ajal ei tohiks häiredeemon töötada, muidu võib see muudatuse üle kirjutada.

Millist seadistustefaili kasutab häiredeemon?

Häiredeemoni seadistused on failis `$KDEHOME/share/config/kalarmdrc`.

Failis `$KDEHOME/share/apps/kalarmd/clients` on andmed klientrakenduste kohta, mille häiredeemon on juba registreerinud, ning nende kalendrifailid.

Milline on &kalarm;i ja häiredeemoni rakenduse nimi?

&kalarm;i rakenduse nimi on kalarm ja häiredeemoni rakenduse nimi on kalarmd. Lisaks on &kde; varasemates versioonides (enne 3.1) väike rakendus kalarmautostart, mille funktsioon on käivitada &kalarm;i süsteemse salve ikoon sisselogimisel.

## Autorid ja litsents

&kalarm;

Rakenduse autoriõigus 2001, 2002: David Jarvie software@astrojar.org.uk

Häiredeemoni autorid:

- Preston Brown pbrown@kde.org

- David Jarvie software@astrojar.org.uk

- Cornelius Schumacher schumacher@kde.org

Dokumentatsiooni autoriõigus 2001, 2002: David Jarvie software@astrojar.org.uk

Tõlge eesti keelde Marek Laane bald@online.ee

Tänusõnad kuuluvad ka &kde;1 rakenduse KAlarm autorile Stefan Nikolausele stefan.nikolaus@stuco.uni-oldenburg.de, kes lahkelt lubas nimetust &kalarm; kasutada ka käesoleva &kde;2/&kde;3 rakenduse puhul.

&underFDL; &underGPL;

## Paigaldamine

### &kalarm;i hankimine

&install.intro.documentation;

&kalarm; on saadaval &kde;2 jaoks ja autonoomse paketina &kde;3 jaoks veebiaadressil http://www.astrojar.org.uk/linux

### Nõuded

&kalarm; nõuab &kde; standardsete teekide olemasolu (pakett `kdelibs`). Lähtekoodi kompileerimiseks on vajalikud ka &Qt; ja `kdelibs` areduspaketid.

&kalarm; kasutab töötamiseks umbes 12 Mb ja häiredeemon umbes 2,5 Mb mälu, kuid see võib erineda vastavalt platvormile ja seadistusele.

Muudatustega saab tutvuda failis `ChangeLog` või veebiaadressil http://www.astrojar.org.uk/linux/kalarm.html.

### Kompileerimine ja paigaldus

Kui sul ei õnnestu hankida sobivat eelkompileeritud binaarpaketti, tuleb &kalarm; käsitsi lähtekoodist kompileerida. Hangi selleks fail `kdepim-x.x.tar.bz2` või `kalarm-x.x.tar.bz2` (või midagi sarnast) vastavalt sellele, kas soovid paigaldada kogu &package; või ainult &kalarm;i. Paki seel lahti uude kataloogi käsuga ``tar` `xvfj `pakett.tar.bz2``` (või sarnasega) ning liigu kataloogi, kuhu paketi lahti pakkisid.

&install.compile.documentation;

Kui sul on paigaldatud enam kui üks &kde; versioon (nt. &kde;2 ja &kde;3), võib juhtuda, et paigaldad &kalarm;i valesse &kde; kataloogi. Vajaduse korral võid &kde; kataloogi määrata argumendina käsule ``./configure``. Kui näiteks &kde; on paigaldatud kataloogi `/opt/kde2`, siis:

``./configure` --prefix=`/opt/kde2``

### Seadistamine

&kalarm;i töötamiseks &kde; töölaual ei ole vaja midagi spetsiaalselt seadistada. Kui oled &kalarm;i esimest korda käivitanud, käivitub häiredeemon edaspidi igal sisselogimisel ja hakkab jälgima ajastatud häireid.

&kalarm;i kasutamiseks mõnel muul töölaual kui &kde; tuleb ennekõike tagada, et häiredeemon käivituks sisselogimisel automaatselt. Täpsemad juhised leiab failist `INSTALL`, mis on &kalarm;iga kaasa pandud.

&documentation.index;