# &kcalc; käsiraamat

## Sissejuhatus

See käsiraamat kirjeldab &kcalc; versiooni 1.3.2.

&kcalc; pakub palju enamgi matemaatiliste tehete võimalusi, kui see esmapilgul võib tunduda. Uuri hoolikalt käsiraamatu kiirklahvidele ja režiimidele pühendatud osa, et saada selgust, mida kõike selle abil teha saab.

Lisaks tavalistele asjadele, mida pakub enamik teaduslikke kalkulaatoreid, käib &kcalc; välja veel mitu võimalust, mida tasuks kohe ära märkida:

- &kcalc;il on trigonomeetriline ja statistiline režiim.

- &kcalc; võimaldab numbreid oma aknasse asetada ja neid sealt lõigata.

- &kcalc; pakub tulemuste pinu, mis võimaldab mugavalt mälust varasemaid tulemusi välja kutsuda.

- &kcalc; värve ja fonte on võimalik igati kohandada.

- &kcalc; pakub võimalust seadistada täpsust ning komakohtade arvu.

- &kcalc; pakub hulganisti kiirklahve, mis muudavad &kcalc;i kasutamise hõlpsaks ka ilma osutusseadmeta.

Me loodame, et &kcalc; pakub sulle siirast naudingut!

Bernd Johannes Wuebben

## Kasutamine

Üldiselt on kasutamine lihtne ja hõlpus, nagu kalkulaatoritel ikka, aga kindlasti tasuks tähele panna &kcalc;i järgmisi erilisi omadusi:

Tulemuste pinu

- Iga kord, kui klõpsad &HVN;ga nupul = või vajutad klahvi Enter või =, kirjutatakse ekraanil näha olev tulemus &kcalc;i tulemuste pinusse. Tulemuste pinus saab liikuda nooleklahvidega Üles ja Alla.

Protsentarvutus

- Protsentarvutus toimib veidi erinevalt muudest kalkulaatoritest. Kui oled selle aga selgeks saanud, leiad kindlasti selle äärmiselt tulusa olevat. Vaata lähemalt protsentidest kõnelevat osa.

Lõikamine ja asetamine

- - Klõps &HVN;ga &kcalc;i tulemuste ekraanil asetab näidatava numbri lõikepuhvrisse.

  - Klõps hiire parema nupuga või &HKN;ga &kcalc; tulemuste ekraanil asetab sinna lõikepuhvri, kui see ikka on korrektne number.

Statistiline ja trigonomeetriline režiim

- &kcalc; võib töötada statistilises või trigonomeetrilises režiimis. Seda saab lülitada klahviga F3, samuti saab režiimi määrata seadistuste dialoogis, mille saab avada klõpsuga nupul Seadistused või klahviga F2.

### Statistiline režiim

Selles režiimis on vasakpoolne nuputulp eraldatud statistilistele funktsioonidele:

Nupud | Funktsioon
N | Näitab sisestatud andmete arvu
Inv N | Näitab kõigi sisestatud andmeelementide summat
Mea | Näitab sisestatud andmeelementide keskmist
Inv Mea | Näitab kõigi sisestatud andmeelementide ruutude summat
Std | Näitab standardhälvet (n)
Inv Std | Näitab üldkogumi standardhälvet (n-1)
Med | Näitab mediaani
Dat | Andmete sisestamine
Inv Dat | Puhasta viimased sisestatud andmed
Cst | Puhasta kõik sisestatud andmeelemendid

### Trigonomeetriline režiim

Selles režiimis on vasakpoolne nuputulp eraldatud trigonomeetrilistele funktsioonidele:

Nupud | Funktsioon
Hyp | Rakendab hüperboolse alamrežiimi. Hyp Sin on näiteks hüperbooli siinus sinh(x)
Sin | Siinuse arvutamine
Inv Sin | Arkussiinuse arvutamine
Cos | Koosinuse arvutamine
Inv Cos | Arkuskoosinuse arvutamine
Tan | Tangensi arvutamine
Inv Tan | Arkustangensi arvutamine
Log | Kümnendlogaritmi arvutamine
Inv Log | Logaritmi arvutamine alusel x
Ln | Naturaallogaritmi arvutamine. See on logaritm alusega e
Inv Ln | Naturaallogaritmi arvutamine alusel x

### Kiirklahvid

Kõikvõimalike tehete sisestamise lihtsustamiseks pakub &kcalc; enamikule funktsioonidele kiirklahve. Kui näiteks sisestada `7R` või `7r`, arvutatakse 7 pöördarv (1/7).

Klahv | Funktsioon | Märkus
H | Hyp | Hüperboolne, näiteks Hyp Sin ehk sinh(x)
S | Sin |
C | Cos |
T | Tan |
N | Ln | logaritm alusel e
L | Log | logaritm alusel 10
I | Inv | Vastupidine, ⪚ kui soovid arvutada arcsin(x), vajuta `i s`
\ | +/- | Märgi muutmine
[ | x^2 |
^ | x^y |
! | x! | Faktoriaal
< | Lsh | Vasakulenihe. Märkus: Inv Lsh on paremalenihe
& | And | Loogikatehte AND
* | X | Korrutamine
/ | / | Jagamine
D | Dat | Andmete sisestamine statistilises režiimis
O | Or | Loogikatehte OR. Märkus: Inv Or on XOR
R | 1/x | Pöördväärtus
= | = |
Enter | = |
Return | = |
Page Up | C | Puhastamine
Esc | C | Puhastamine
Eelmine | C | Puhastamine
Page Down | AC | Kõigi puhastamine
Järgmine | AC | Kõigi puhastamine
Del | AC | Kõigi puhastamine
F1 | ? | Abi, avab käesoleva käsiraamatu
F2 | Seadistamine | Avab seadistuste dialoogi
F3 |  | Lülitab trigonomeetrilist ja statistilist režiimi

## Kommentaare erifunktsioonide kohta

### Mod ja Inv Mod

Mod annab esimese ja teise numbri jagamise jäägi.

- `22 Mod 8 =` annab tulemuse 6

  `22.345 Mod 8 =` annab tulemuse 6.345

Inv Mod annab vajaku, mis jääb puudu esimesest arvust, et see jaguks täisarvuliselt teisega.

- `22 Inv Mod 8 =` ananb tulemuse 2

  `22.345 Mod 8 =` annab samuti tulemuse 2

### %

Kasutates klahvi = asemel, tõlgendab % parajasti sooritatava tehte viimast operatsiooni järgmiselt:

- Kui viimane tehtemärk oli + või -, näitab tulemust viimase operandi protsendina.

- Kui viimane tehtemärk oli *, jagab korrutuse tulemuse 100-ga.

- Kui viimane tehtemärk oli /, annab vasaku operandi protsendina paremast operandist.

- Kui viimane tehtemärk oli x^y, annab vasaku operandi astmes (parem operand / 100).

- Kõigil muudel juhtudel annab klahv % sama tulemuse, mis klahv =.

Näited:

- `11 + 89 %` annab 112,35... (89 + 11 = 100 ja 100 on 112,35 protsenti 89-st)

  `42 * 3 %` annab 1.26 (42 * 3 / 100)

  `45 / 55 %` annab 81.81... (45 on 81.81.. protsenti 55-st)

  `2 ^ 300 %` annab 8 (2 astmes 300/100)

### Lsh ja Inv Lsh

Lsh nihutab näidatava väärtuse täisarvulise osa vasakule, korrutades seda 2-ga n korda, kus n on järgmine sisestatud number, ning annab tulemuse täisarvuna:

- `10 Lsh 3 =` annab tulemuseks 80 (10 korda 2 korda 3).

  `10.345 Lsh 3 =` annab tulemuseks samuti 80.

Inv Lsh nihutab väärtust paremale, jagades täisarvulise osa 2-ga n korda.

- `16 Inv Lsh 2 =` annab tulemuseks 4 (16 jagatud 2-ga kaks korda).

  `16.999 Inv Lsh 2 =` annab samuti tulemuseks 4.

### Cmp, And, Or ja Inv Or

Cmp, And ja Or sooritavad loogikatehteid, mistõttu nende kasutamisel on mõttekas Baasiks määrata pigem Hex, Oct või Bin, kui Dec. Järgnevates näidetes on Baasiks määratud Bin.

Cmp sooritab ühenitäienduse (muudab bitid vastupidiseks).

- `101 Cmp` annab tulemuseks 111...111010

And sooritab loogikatehte AND.

- `101 And 110 =` annab tulemuseks 100

Or sooritab loogikatehte OR.

- `101 Or 110 =` annab tulemuseks 111

Inv Or sooritab loogikatehte XOR (välistav OR).

- `101 Inv Or 110 =` annab tulemuseks 11

## Küsimused ja vastused

Kuidas leida pii väärtus (= 3,1415926...)?

Kirjuta `Inv EE`.

Kuidas leida e ehk Euleri arv?

Kirjuta `1 Inv Ln`.

Kuidas saada alati kaks komakohta?

Klõpsa nupul Seadistused, mis avab seadistuste dialoogi. Märgi ära võimalus Kümnendkohtade arv ning keri allolevat kasti, nii et väärtuseks saaks 2.

Aga täpsus üldse?

&kcalc;i täpsuse hindamisel on peamine tegur see, kas sinu arvutisse paigaldatud libc ja libmath toetavad C andmetüüpi `long double`. Kui jah, avastab &kcalc; selle paigaldusajal ning kasutab seda numbrite esitamisel fundamentaalse andmetüübina. Vaata &kcalc;i infodialoogist, millist andmetüüpi &kcalc; toetab.

Kui sinu libc ja libmath ei ole just erakordselt kvaliteetsed, võid näha mõningaid huvitavaid tulemusi näiteks selliste tehete korral: `123,22 - 123,21`, `2,01 - 2`, `123,88 - 123,87` ja nii edasi. Kui sa aga arvad, et sellised tulemused on kehvad, siis proovi teha sedasama &Windows; pakutaval kalkulaatoril.

Kohanda täpsust &kcalc;i seadistuste dialoogis, et ülaltoodud tehted korrektselt välja tuleks. Soovitame täpsusastmeks määrata 14, kui &kcalc;i fundamentaalne andmetüüp sinu arvutis on `long double`, vastasel juhul aga piirduda 8 või 10.

Suurem täpsus ei tähenda tingimata paremaid tulemusi. Proovi erinevaid täpsuse väärtusi ja sa taipad, mis nende sõnade taga peitub.

## Autorid ja litsents

&kcalc; rakenduse autoriõigus:

Bernd Johannes Wuebben 1996-2000

&kde; meeskond 2000-2002

- Bernd Johannes Wuebben wuebben@kde.org

- Evan Teran emt3734@rit.edu

- Espen Sand espen@kde.org

- Chris Howells howells@kde.org

- Aaron J. Seigo aseigo@olympusproject.org

- Charles Samuels charles@altair.dhs.org

&kcalc; sai innustust Martin Bartletti rakendusest xfrmcalc, mille pinu mootor on seniajani &kcalc;i üheks aluseks.

Dokumentatsiooni autoriõigus 2001, 2002:

- Bernd Johannes Wuebben wuebben@kde.org

- Pamela Roberts pamroberts@blueyonder.co.uk

&underFDL; &underGPL;

## Paigaldamine

&kcalc; on osa &kde; projekti paketist kdeutils ning tavaliselt paigaldatakse koos ülejäänud &kde;ga. Täpsema info hankimiseks &kde; kohta külasta aadressi http://www.kde.org.

### Kompileerimine ja paigaldamine

&install.intro.documentation; &install.compile.documentation;

### Kuidas lubada long double täpsus &kcalc;is

Kui sinu arvuti toetab C andmetüüpi `long double` sul on toimiv libc, on võimalik lubada &kcalc;ile `long double` täpsus.

See käib nii:

1. Kontrolli faili `../config.h` ja vaata, kas HAVE_LONG_DOUBLE on defineeritud, &ie; kas suudad leida rea, kus seisab:

       #define HAVE_LONG_DOUBLE 1

   Kui sellist rida ei ole, ei toeta sinu süsteem long double IEEE täpsust.

2. Redigeeri faile `kcalctype.h`, `configdlg.cpp`, `kcalc.cpp` ja `kcalc_core.cpp`, eemdaldades read:

       #ifdef HAVE_LONG_DOUBLE
       #undef HAVE_LONG_DOUBLE
       #endif

3. Kompileeri &kcalc; uuesti.