## Klaviatuur

See moodul võimaldab määrata, kuidas töötab klaviatuur.

Siinsete valikute tegelik toime sõltub sellest, mida võimaldab klaviatuur ise ning X'i server, millel &kde; töötab. Näiteks võid avastada, et klaviatuurikliki helitugevuse muutmine ei mõju kuidagi, sest süsteem seda ei võimaldagi.

### Paigutus

Siin saab valida klaviatuuri paigutuse &kde; pakutute seast või ka alternatiivsed paigutused täielikult keelata, jättes märkimata kasti Klaviatuuripaigutuse lubamine.

Esimene võimalus lubab valida füüsilise klaviatuuri mudeli.

Edasi saab valida, milline peaks olema klaviatuuri esmane paigutus, mis tavaliselt tähendab seda, milline on klahvide tegelik asetus.

Allpool saab valida täiendavaid klaviatuuripaigutusi. Nimekirjast võib valid nii palju paigutusi, kui süda lustib.

Täiendavate paigutuste lubamisel näed, et paneelile ilmub uus ikoon. Esialgu kasutab see esmast paigutust, klõpsuga ikoonil on aga võimalik valida ükspuha milline määratud täiendav paigutus või vajutada kirjele Seadista..., mis avab uuesti mooduli, kus saab seadistusi muuta.

### Valikud

Siin saab määrata ümberlülitamise reeglid: kas ja kuidas lülitada klaviatuur ümber globaalsel, kiirklahvide kombinatsiooni või rakenduse tasemel.

Siin saab määrata ka Xkb seaded.

### Muud

Klaviatuuri kordus

- Kui see on lubatud, annab klahvi vajutamine ning allhoidmine tulemuseks ühe ja sama märgi korduva sisestamise, kuni klahv ei ole vabaks lastud. Sellisel juhul on klahvi vajutamisel ja allhoidmisel sama toime, mis korduvatel järjestikustel klahvilöökidel.

  Tõenäoliselt on väga vähe kasutajaid, kes ei soovi seda lubada, kuivõrd see muudab näiteks palju lihtsamaks liikumise dokumendis nooleklahvi abil.

Klaviatuurikliki helitugevus

- Kui süsteem seda võimalust toetab, saab selle lubamisega kuulda kõlaritest klahvide vajutamisel klõpse. Põhimõtteliselt sarnaneb need mehaanilise kirjutusmasina klõbinaga. Liuguri või kerimiskasti abil sab kuuldava helisignaali tugevust reguleerida. Kui see on 0%, ei ole klahvilööke kuulda.

  Paljud arvutid sellist võimalust ei toeta.

  Usutavasti ei söanda paljud seda võimalust kasutada, sest see võib tõsiselt häirida või ärritada teisi ruumis viibivaid inimesi. Aga kui sinu hing igatseb ammuste aegade järele, kus klahvilöök oli selgelt ja kõlavalt kuulda, on sul võimalik seda tunnet taas kogeda.

NumLock KDE käivitamisel

- Siin saab valida, kas NumLock Lülitatakse sisse või Lülitatakse välja &kde; käivitamisel või jäetakse hoopis kehtima NumLock'i see olek, mis kehtis enne &kde; käivitamist.

### Osa autor

Ellis Whitehead kde@ellisw.net

Uuendas &kde; 2.2 tarbeks Lauri Watts lauri@kde.org

Tõlge eesti keelde Marek Laane bald@online.ee