# &knotes;i käsiraamat

## Sissejuhatus

&knotes; on rakendus, mille abil saab arvutil kirjutada samasuguseid märkmeid, mida muidu kirjutatakse kleepuvate märkmepaberite peale. Sedelid salvestatakse automaatselt rakendusest väljudes ning seda taasavades näidatakse neid uuesti.

Sedeleid võib välja trükkida ja e-postiga saata, kui &knotes;is vastavad võimalused seadistada.

Sedelite väljanägemist, näiteks värve ja fonte, võib iga sedeli puhul eraldi määrata, samuti saab kohandada vaikeväärtusi.

## Seadistamine

### &knotes;i väljanägemise seadistamine

Väljanägemise seadistamiseks:

1. klõpsa hiire parema nupuga paneelil asuval ikoonil.

2. vali Seadistamine...

   Ilmub &knotes;i dialoog &knotes;i vaikeväärtused.

3. vali kolmest vasakul asuvast ikoonist Ekraan.

Kasutada saab järgmisi võimalusi:

Teksti värv

- Värviriba näitab teksti praegust värvi. Sellel klõpsates avaneb &kde; standardne värvi valimise dialoog.

Tausta värv

- Värviriba näitab tausta praegust värvi. Sellel klõpsates avaneb &kde; standardne värvi valimise dialoog.

Laius vaikimisi

- Sedeli laius pikslites.

Kõrgus vaikimisi

- Sedeli kõrgus pikslites.

### &knotes;i redaktori seadistamine

Redaktori seadistamiseks:

1. klõpsa hiire parema nupuga paneelil asuval ikoonil.

2. vali Seadistamine...

   Ilmub &knotes;i dialoog &knotes;i vaikeväärtused.

3. vali vasakul asuvast kolmest ikoonist Redaktor.

Kasutada saab järgmisi võimalusi:

Tabi laius

- Määrab, mitu tühikut võtab tabulaatoriklahvi vajutus.

Automaatne taandrida

- See on märkekast, mida ära märkides hakkab automaatne taandrida kehtima.

Külluslik tekstivorming

- Pole veel rakendatud

Tiitli font: muutmiseks klõpsa

- Siin saab muuta fonti, mida kasutatakse sedelite tiitlil.

  Klõps sellel nupul avab &kde; standardse fondi valimise dialoogi.

Teksti font: muutmiseks klõpsa

- Siin saab muuta fonti, mida kasutatakse sedelite tekstis.

  Klõps sellel nupul avab &kde; standardse fondi valimise dialoogi.

### &knotes;i tegevuste seadistamine

&knotes;i tegevuste seadistamiseks:

1. klõpsa hiire parema nupuga &knotes;i paneelil asuval ikoonil.

2. vali Seadistamine...

   Ilmub &knotes;i dialoog KNotesi vaikeväärtused.

3. vali kolmest vasakul asuvast ikoonist Tegevused.

Kasutada saab järgmisi võimalusi:

Meilimise käsk

- Siia saab kirjutada meili saatmise käsu ja kõik vajalikud käsurea argumendid.

  Märgi %f lisamisega käsule saab edastada meilimise käsule sedeli failinime.

## &knotes;i kasutamine

### Uue sedeli loomine

Uue sedeli loomiseks:

1. klõpsa hiire parema nupuga &knotes;i paneelil asuval ikoonil.

2. valiUus sedel.

### Sedeli kirjutamine

Sedeli kirjutamiseks hakka lihtsalt ilmuvale sedelile kirjutama. Kasutada saab kõiki tavalisi võtteid, mida kirjutamisel klaviatuuri ja hiirega ikka kasutatakse.

Klõps hiire parema nupuga redigeerimisalas avab järgnevate võimalustega menüü:

- Võta tagasi

- Tee uuesti

- Lõika

- Kopeeri

- Aseta

- Puhasta

- Vali kõik

Teksti saab valida, kui hoida all hiire vasak nupp ja hiirt liigutada või kui hoida all klahv &Shift; ja kasutada nooleklahve.

### Kuupäeva lisamine

Käesoleva kuupäeva lisamiseks sedelile:

1. klõpsa hiire parema nupuga sedeli tiitliribal.

2. vali Lisa kuupäev.

Käesolev kuupäev ja aeg lisatakse kursori asukohta sedeli tekstis.

### Sedeli ümbernimetamine

Sedeli ümbernimetamiseks:

1. klõpsa hiire parema nupuga sedeli tiitliribal.

2. vali Nimeta ümber.

Kirjuta sedeli uus nimi ilmuvasse dialoogi. Uue nime rakendamiseks klõpsa nupul OK. Kui soovid dialoogist väljuda ilma sedeli nime muutmata, klõpsa nupul Loobu. Kui soovid dialoogi kirjutatu kustutada ja uuesti alustada, klõpsa nupul Puhasta.

### Sedeli meilimine

Sedeli saatmiseks e-postiga:

1. klõpsa hiire parema nupuga sedeli tiitliribal.

2. vali Meili.

Mis seejärel juhtub, sõltub sellest, kuidas on määratud meilimise käsk dialoogis Seadistused.

### Sedeli trükkimine

Sedeli trükkimiseks:

1. klõpsa hiire parema nupuga sedeli tiitliribal.

2. vali Trüki.

Ilmub &kde; standardne trükkimise dialoog.

### Sedeli kustutamine

Sedeli kustutamiseks:

1. klõpsa hiire parema nupuga sedeli tiitliribal.

2. vali Kustuta.

### Sedeli peitmine

Sedeli peitmiseks klõpsa sedeli tiitliriba ülemises paremas nurgas asuval kastikesel X. Sedel kaob ekraanilt, kuid jääb siiski alles.

### Sedeli näitamine

&knotes;i käivitamisel näidatakse ekraanil kõiki sedeleid. Kui peidad sedeli ja soovid seda hiljem uuesti näha, siis:

1. klõpsa hiire parema nupuga &knotes;i paneelil asuval ikoonil.

2. vali Sedelid.

3. vali sedel, mida soovid näha.

### Töölauafunktsioonid

Kui soovid saata sedeli konkreetsele töölauale, siis:

1. klõpsa hiire parema nupuga sedeli tiitliribal.

2. vali Töölauale

3. Vali soovitud töölaud või, kui sa seda tõesti soovid, Kõik töölauad

Kui soovid, et sedel asuks alati kõigi muude akende peal, siis:

1. klõpsa hiire parema nupuga sedeli tiitliribal.

2. vali Alati pealmine.

Kui soovid, et sedel käituks tavalise aknana, siis korda eeltoodud protseduuri.

### Sedeli väljanägemise muutmine

Sõltumata vaikeväärtustest on võimalik iga sedeli väljanägemist ka eraldi seadistada. Seadistamisvõimalused on samasugused nendega, mida kirjeldati osas Seadistamine, ainult et need kehtivad ainult konkreetsele sedelile. Kõik muud parajasti olemasolevad või ka tulevikus loodavad sedelid kasutavad endiselt vaikeväärtusi.

Sedeli väljanägemise muutmiseks:

1. klõpsa hiire parema nupuga sedeli tiitliribal.

2. vali Eelistused....

   Ilmub dialoog Kohalikud seadistused.

3. vali kolmest vasakul asuvast ikoonist Ekraan.

### &knotes;i töö lõpetamine

&knotes;i töö lõpetamiseks:

1. klõpsa hiire parema nupuga paneelil asuval ikoonil.

2. vali Välju.

## Autorid ja litsents

&knotes;

Rakenduse autoriõigus 1997: Bernd Wuebben wuebben@kde.org

Kaasautorid:

- Wynn Wilkeswynnw@calderasystems.com

Dokumentatsiooni autoriõigus 2000: Greg M. Holmes holmegm@earthlink.net

Dokumentatsiooni uuendas 2001: Fabian Del Santo linuxgnu@yahoo.com.au.

Tõlge eesti keelde Marek Laane bald@online.ee

&underFDL; &underGPL;

## Paigaldamine

### &knotes;i hankimine

&install.intro.documentation;

### Nõuded

Sedelite trükkimiseks või meilimiseks peavad olema paigaldatud vastavad rakendused, näiteks `a2ps` ja &kmail;. Samuti tuleb &knotes; seadistada neid kasutama.

### Kompileerimine ja paigaldamine

&install.compile.documentation;
&documentation.index;