## Värvid

### Sissejuhatus

Värvivaliku moodul koosneb neljast osast:

1. Värviskeemi eelvaade.

2. Praegune vidina värv.

3. Võimalikud värviskeemid.

4. Kontrastiliugur.

Mõistet vidin kasutavad sageli programmeerijad, tähistades nii kasutajaliidese elemente, näiteks nupud, menüüd ja kerimisribad. Neid võib pidada põhilisteks ehituskivideks, mis omavahel ühendatuna moodustavadki rakenduse.

#### Eelvaade

Dialoogi selles osas on näha, milline näeb rakendatud värviskeem välja valitud vidinatel.

Värviskeemi osa koosneb 18 värvikomplektist.

Iga vidina juures on näidatud tema nimetust, mis aitab sul paremini mõista, kuidas tehtud muudatused tegelikku väljanägemist muudavad.

#### Vidina värv

Liitboksis on näidatud parajasti valitud värviskeemi osa. Selle vidina värvi saab muuta klõpsuga allpool paikneval värvinupul. Seejärel ilmub värvivalikudialoog, kus võid valida uue värvi. Kui oled sellega rahul, vajuta nuppu Olgu. Eelvaatealal võid näha , milline muudatus tegelikkuses välja näeb.

Värvivalikukastis võid valida suvalise värviskeemi osa.

#### Kontrastiliugur

Kontrastiliugur võimaldab muuta valitud värvide erinevate toonide kontrasti.

Eelvaatealal võid kohe näha muudatuste toimet.

#### Värviskeem

&kde; pakub mitmesuguseid värviskeeme, sealhulgas:

- &kde; vaikeskeem,
- Atlasroheline
- BeOS,
- Sinine kivitahvel,
- CDE
- Tumesinine,
- Dessertpunane,
- Digital CDE,
- Kahvatu hall,
- Kõrvits,
- Solaris CDE,
- Storm,
- Redmond,
- Süsteem,
- Next,
- Point reyes roheline,
- Media Peach
- EveX
- ja KDE 1.

Iga värviskeemi korral on lisaks nimele näha kolm selle peamist komponenti. Skeemi vaatamiseks suuremal eelvaatealal klõpsa selle nimel.

Oma värviskeemi määramiseks võid hakatuseks kasutada &kde; pakutavaid skeeme. Klõpsuga nupul Salvesta skeem...e võid selle salvestada uue nimega ja seejärel muudatusi teha.

Kui oled valinud kasutaja loodud värviskeemi, saad sellesse tehtud muudatusi (mida võid näha eelvaatealal) salvestada klõpsuga nupul Salvesta skeem... või siis kustutada skeemi klõpsuga nupul Eemalda skeem....

&kde; pakutavaid skeeme ei saa muuta ega kustutada.

Uute kirjete lisamiseks võid kasutada nuppu Impordi skeeme. Selleks võivad olla värviskeemid, mida oled loonud teises arvutis ja salvestanud, või veebileheküljelt alla laaditud skeemid.

Kui soovid, võid määrata, et &kde; rakendaks värviskeemi ka &kde;-välistele rakendustele. Selleks märgi ära kast Värve rakendatakse mitte-KDE rakendustele. Seda ei luba endaga teha küll mitte kõik rakendused, kuid enamik siiski.

### Osa autor

Selle osa kirjutasid Mark Donohoe ja Martin Jones.

Uuendas &kde; 2.0 tarbeks Mike McBride mpmcbride7@yahoo.com

Uuendas &kde; 3.0 tarbeks Lauri Watts lauri@kde.org.

Tõlge eesti keelde Marek Laane bald@online.ee